**Foto konkursa “Sigulda Tavām Acīm!”**

**NOLIKUMS**

**Konkursu organizē** Jauniešu iniciatīvu centrs "Mērķis" (<https://www.facebook.com/JICmerkis/>), Bērnu un jauniešu ar invaliditāti biedrība "Cerību spārni" (<http://www.ceribusparni.lv/>) sadarbībā ar Brīvprātīgā darba veicējām no Eiropas, Siguldas pilsētas svētku ietvaros.

1. **Konkursa mērķis:**
	1. Noteikt interesantāko fotogrāfiju (turpmāk – darbs), kas aptver tēmu „Sigulda Tavām Acīm!”. Darba vēstījumam jāatspoguļo kāda no piedāvātajām apakš tēmām, kas saistīta ar Siguldas pilsētas svētku svinēšanu. Apakš tēmas varēs uzzināt tikai foto konkursa starta dienā 2018.gada 25.maijā.
	2. Veicināt Siguldas iedzīvotāju, īpaši bērnu un jauniešu aktivitāti, veidojot radošus

darbus par piedzīvoto Siguldas pilsētas svētkos. Veicināt aktīvu un veselīgu dzīvesveidu, attīstīt iniciatīvu un radošumu.

* 1. Palielināt interesi par digitālās fotogrāfijas mākslu, kā arī atbalstīt fotogrāfus – amatierus.
	2. Interesantākās fotogrāfijas pārveidot par pastkartēm un nodot labdarības veikalam “Visi Var”.
1. **Konkursa dalībnieki:**
	1. Konkursā var piedalīties jebkurš ieinteresēts dalībnieks (turpmāk - autors).
	2. Konkursā nedrīkst piedalīties konkursa organizēšanā iesaistītās personas, žūrijas locekļi, kā arī viņu ģimenes locekļi.
	3. Dalībnieki ir aicināti piedalīties līdz pat 3 cilvēkiem grupā.
	4. Dalībniekiem/ dalībnieku grupām ir nepieciešams iepriekš reģistrēties vietnē <https://ej.uz/siguldafotokonkurs> līdz 2018. gada 25.maija plkst. 17.00, vai klātienē Siguldas Svētku laukumā no plkst. 17.00 līdz 19.00.
2. **Konkursa norise:**
	1. Konkursa norises laiks ir no 2018.gada 25.maija plkst. 17.00 līdz 2018.gada 28.maija plkst. 23.00.
	2. Konkursa starts būs Siguldas svētku laukumā no plkst. 17.00 līdz 19.00.
	3. Apbalvošana norisināsies 2018.gada 1.jūnijā plkst. 18.00 Jauniešu iniciatīvu centrā “Mērķis” Raiņa ielā 3.
3. **Darbu sagatavošana**
	1. Konkursam iesniedzamajām fotogrāfijām jābūt uzņemtām laika posmā no 2018. gada 25.maija līdz 2018.gada 27.maijam (ieskaitot).
	2. Viens autors/ viena dalībnieku grupa drīkst iesniegt ne vairāk, kā vienu darbu.
	3. Katrai iesniegtajai fotogrāfijai jānorāda nosaukums, konkursa piedāvātā apakš tēma, un 2-3 teikumu apraksts latviešu valodā.
	4. Konkursam var iesniegt tikai savus darbus, kas veidoti nepārkāpjot autortiesības un citus normatīvos aktus. Likuma pārkāpuma gadījumā visu atbildību par darba saturu nes tā autors.
	5. Fotogrāfijas var būt krāsainas vai melnbaltas.
	6. Fotogrāfijas lielums nevar būt mazāks par 3 MB.
	7. Fotogrāfija nedrīkst būt izveidota apvienojot vairākus attēlus.
	8. Fotogrāfijas var būt gan digitālas, gan analoga, ja nepieciešams, arī apstrādātas.
	9. Darbus jāiesniedz elektroniski vai klātienē, JPG formātā.
	10. Darbā redzamais nedrīkst pārkāpt vispārpieņemtās morāles un pieklājības normas vai pastāvošo likumdošanu.
	11. Saskaņā ar likumu “Fizisko personu datu aizsardzības likums”, dalībnieku likumīgais pārstāvis, kas ir jaunāki par 18 gadiem, sniedz rakstisku piekrišanu personas datu apstrādei.
	12. Piedaloties foto konkursā “Sigulda Tavām acīm!”, dalībnieki apstiprina savu piekrišanu izmantot savus konkurējošos attēlus publiskai demonstrēšanai, norādot vārdu, uzvārdu un/vai dalībnieku grupas nosaukumu.
4. **Darbu iesniegšana**
	1. Fotogrāfijas kopā ar to nosaukumiem, tēmu, darba un autora aprakstiem nepieciešams iesūtīt elektroniski uz e-pasta adresi photokonkurss.sigulda@gmail.com līdz 2018.gada 28.maija plkst. 23.00, vai jāiesniedz klātienē Jauniešu iniciatīvu centra “Mērķis” līdz 2018.gada 28.maija plkst. 19.00.
	2. Fotogrāfijām jāpievieno pieteikums brīvā formā, kurā jānorāda autora vārds, uzvārds, vecums, e-pasta adrese un kontakttālrunis.
5. **Konkursa žūrija un darbu vērtēšana:**
	1. Iesniegtos darbus izvērtēs konkursa organizatoru izveidota žūrija 5 cilvēku sastāvā, kas tiks publicēta konkursa starta dienā Jauniešu iniciatīvu centra “Mērķis” sociālo tīklu lapā (https://www.facebook.com/JICmerkis/).
	2. Konkursa žūrijas komisijas sastāvā būs Siguldas novada profesionālie fotogrāfi, biedrības “Cerību Spārni” un sadarbības partneru pārstāvji.
	3. Visi konkursam iesniegtie darbi paliek rīkotāju īpašumā un, atsaucoties uz autoru, var tikt izmantoti publikācijās un pārveidoti pastkartēs.
	4. Konkursam iesniegtos darbus atpakaļ neizsniedz.
	5. Rasu naidu, neiecietību vai vardarbību saturoši darbi tiks diskvalificēti un konkursā nepiedalīsies.
6. **Darbu vērtēšanas kritēriji:**
	1. Atbilstība konkursa šī nolikuma formālajiem kritērijiem (iesūtīšanas kārtība un termiņš, darba atbilstība konkursa mērķim) 0-10 punkti.
	2. Darbu tehniskā un mākslinieciskā kvalitāte (kompozīcija, izpildījums, kopskats, uztveramība, kvalitāte utt.) 0-3 punkti.
	3. Darbu saturs (idejas oriģinalitāte, emocionālais aspekts) 0-5 punkti.
	4. Nestandarta forma 0-5 punkti.
7. **Konkursa rezultāti un apbalvošana:**
	1. Konkursa rezultātā tiks apbalvots interesantākais darbs pēc žūrijas balsojuma, un vismaz 5 sadarbības partneru izvirzītie darbi.
	2. Nomināciju ieguvušie darbi tiks pārveidoti par pastkartēm, un tiks nodoti labdarības veikalam “Visi Var.”
	3. Foto konkursa „Sigulda Tavām Acīm!” uzvarētāji tiks paziņoti un apbalvoti noslēguma pasākumā 2018.gada 1.jūnijā plkst. 18.00 Jauniešu iniciatīvu centrā “Mērķis” Raiņa ielā 3, kā arī publicēti Jauniešu iniciatīvu centrs "Mērķis" sociālo tiklu lapā (https://www.facebook.com/JICmerkis/), Bērnu un jauniešu ar invaliditāti biedrība "Cerību spārni" mājas lapā (<http://www.ceribusparni.lv/>), kā arī Siguldas novada mājas lapā ([www.sigulda.lv](http://www.sigulda.lv)).
8. **Sadarbības partneri:**
* Siguldas sporta centrs
* Sigulda adventure
* Sociālais uzņēmums "Visi Var" [www.visivar.lv](http://www.visivar.lv)
* Bobsleja un kamaniņu trasē "Sigulda" http://bobtrase.lv/lv/
* Piedzīvojumu parks "Tarzāns" https://www.tarzans.lv/
* Kafejnīca Doma https://www.facebook.com/domasigulda/
* Kafejnīca Mr. Biskvīts [www.mrbiskvits.lv](http://www.mrbiskvits.lv)
* Kempings "Dainas" https://www.facebook.com/camping.dainas/